V Poprade, dňa 21.03.20

**Ad: MUDr.A.Šimková, PhD., HO pre VL MZSR**

**V E C :** Návrhy a podnety ZVLD SR k vývoju situácie na ambulanciách VLD v súvislosti s krízou COVID-19

Vážená kolegyňa,

V súvislosti s krízovým režimom poskytovania ZS v SR počas protiepidemických opatrení COVID-19 navrhujeme pravidelnú komunikáciu o vývoji situácie, aby bolo možné včas a správne reagovať na zmeny situácie a novelizovať znenie (+ opraviť chyby v písaní) platného MO HO VLD.

Navrhujem komunikovať na pravidelnej báze obdeň, alebo 2x do týždňa v pondelok a štvrtok, najvhodnejšie podvečer.

**Za bezprostredne potrebné považujeme:**

1/ prehodnotiť znenie bodov 12.a 13. MO – prosím, pozorne si prečítajte znenie bodov 8.-14 MO. Navrhujeme vypustiť bod 12.a 13 a nasledujúce body zodpovedajúcim spôsobom prečíslovať na 12.-17. MO je ako celok výborne naformulovaný dokument.

2/ je potrebné dotiahnuť evidenciu dopytov pacientov „Z71.1 - ekvivalent“ – viz.naša predošlá mailová komunikácia + komunikácia vo vzťahu k SP

3/ v MO je potrebné doplniť usmernenie všetkých kolegov VLD, aby vybavovali všetky telefonické dopyty pacientov, ktorých majú historicky evidovaných v databáze bez zreteľa na kapitačný stav. Väčšina pacientov je vybavovaná ako „nekapitovaní“ – mladí ľudia po návrate zo zahraničia a zaznamenali sme nevôľu niektorých kolegov vybaviť ich, čo je v rozpore s racionálnym prístupom v zmysle nariadených postupov verejných autorít proti šíreniu epidémie.

4/ v MO je vhodné perspektívne doplniť aj usmernenie týkajúce sa možnosti (kolegiálnou výzvou HO?) ordinácie na telefóne pre kolegov v karantáne (striktne uzavretá ambulancia bez fyzického kontaktu s pacientmi!). Účelom má byť vyriešenie problému výpadku ambulancií VLD zo siete. V prípade, že sa kolega rozhodne ordinovať nebude mať nárok na DPN (konflikt so zákonníkom práce), ale za ZVLD SR deklarujem záujem na dohode so zdravotnými poisťovňami na mimoriadnej úhrade v týchto prípadoch.

5/ doriešenie postupu pri ukončení DPN U07.2 z dôvodu karantény – konkrétne arbitrárne stanovené postupy, vrátane indikácie na odber biologického materiálu. Upozorňujem aj na súvislosti uvedené v bode 2/ (aj keď väčšina pacientov sa bude pravdepodobne hlásiť na Úrad práce, bez nároku na podporu).

6/ na medializované „obavy“ Asociácie nemocníc, že „padne systém“ v dôsledku krízového režimu fungovania ambulancií VLD odporúčame reagovať nasledovne: „Ide o pochopiteľný nedostatok medicínskeho myslenia v prvom kontakte zo strany zástupcov poskytovateľov ústavnej starostlivosti“ a odporúčať ich, aby sa oboznámili s MO HO pre VL, prípadne im navrhnúť spoločné rokovanie a spoločné vyhlásenie ku krízovému režimu.

S úctivým pozdravom,

MUDr.Pavol Štec, predseda ZVLD SR